**Generalforsamlingen blev holdt d. 17/12 2022 kl. 10.30 - 15.45 hos BM Sport, Thorsvej 6, 4100 Ringsted**

Der blev afholdt møde vedr. DARC inden generalforsamlingen i køreforeningen gik i gang, og Brian Jakobsen blev valgt som ny formand for DARC.

***Dagsorden:***

1. Valg af dirigent, referent og stemmetæller.

Regina blev valgt som dirigent

Thomas Bakke valgt som stemmetæller

Der var 7 stemmeberettigede aktive kører tilstede og 6 fuldmagter, alle fuldmagter blev set og godtaget.

Ingen ville være referent (Jørn Skriver lidt mellem debatten)

1. ***Bestyrelsens beretning***

Året startede ud med 5 bestyrelsesmedlemmer, efter kort tid valgte Hans at trække sig og Lasse trådte ind i bestyrelsen. Efter løbet på Padborg Park Night Race valgte Maren at trække sig. Så bestyrelsen består i dag af: Lasse Genz, Jimmy Bob og undertegnede. Det har været et spændende år med rigtig fint samarbejde i bestyrelsen, på trods af, der skulle tages nogle svære beslutninger, har bestyrelsen stået sammen og været enige om udfaldet og opgaver. Bestyrelsen har haft stor hjælp af Brian Jakobsen, som har stået for oplæg på FB, hjemmesiden og den interne gruppe, Tak.

Sæsonen blev skudt i gang på Sturup Raceway efter et godt samarbejde med HMS, som havde inviteret 1600 Challenge med til løbet i Sverige og der blev leveret godt race, dog var der nogle der kom hjem med buler i bilerne.

Som sæsonen skred frem viste det sig, at bestyrelsen skulle få en travl sæson, hvor vi løb ind i problemer med dæk leverance, teknisk kontrol, svingende tilmelding til løbsweekender, dog har vi gennem sæsonen været tilmeldt mellem 13 og 17 kører, hvilket er flot i forhold til andre klasser.

Bestyrelsen valgte at skifte TK ud efter løbet på Jyllands ringen, da der var uoverensstemmelser i forhold til datalogger, kontrol af biler og flere gange havde Bo ikke sat listen op med succesballast til tiden, hvilket gav noget uro blandt kørerne. Jimmy havde gentagende gange henvendt sig til Bo, i forhold til redegørelse af de manglende dataloggere, dog uden held. Bestyrelsen har selv fremskaffet de manglende dataloggere og er nu nede på at mangle en datalogger. Bestyrelsen valgte at tilbageholde beløbet til TK indtil den manglende datalogger var tilvejebragt. Jimmy har sendt et forslag til forlig til Bo, hvilket Bo har afvist.

Night Race på Padborg Park er et kapitel for sig selv, det er ikke en weekend at 1600 Challenge kan være stolt af, mange biler blev skadet og der var store uoverensstemmelser mellem kører, herunder bliver 2 kører, Lasse og Jimmy skubbet og råbt af, dette er fuldstændig uacceptabel opførsel af Mirza uagtet hvad der udløste episoden. Til heat 2 var der endnu et voldsom uheld hvor en bil bliver vendt på hovedet, dog heldigvis uden personskader, men denne episode endte i ugen efter Night Race med trusler om vold og der blev indgivet politianmeldelse på trusler, samt indberetning til DASU.

Yokohama kunne ikke skaffe flere dæk i de godkendte størrelser, på trods af en stor indsats fra Nikolaj Yokohama og Gunnar Aaskov. Det lykkes dog at skaffe dæk i alternative størrelser i 15” og 16”og bestyrelsen valgte at fordele dækkene efter placering, hvor nr.1 var førstevælger herefter nr.2 – 3 osv. Bestyrelsen bestemte, at vi (Jimmy, Lasse og Jørn) ikke ville benytte muligheden for at købe dæk, hvilket betød at alle kører i klassen kunne minimum købe 2 helt nye dæk.

***Fremtiden og sæsonen 2023***

Det er med stor glæde, at bestyrelsen kan meddele der er underskrevet ny 3 årige forhåndserklæring/ kontrakt med Bmsport Hankook, hvilket betyder at 1600 Challenge skifter dækmærke for sæsonen 2023 til og med 2025. Bestyrelsen har indgået en rigtig god aftale med Bmsport, hvor der er gratis montering af dæk, købt på banen og i stedet for udlodning af 1 dæk pr. løbsweekend ( aftalen med Yokohama) er det lykkes i aftalen med Bmsport, at Bmsport giver klassen et kontant indskud på 25.000 kr. pr. sæson ved sæsonstart, hvilket er noget mere end 6 Yokohama dæk koster, samt bestyrelsen skal ikke skændes med dæk leverandøren om klassen skal have dæk til udlodning eller ikke, på trods af at dette var skrevet ind i aftalen med Yokohama. Undertegnede har 3 gange skulle diskutere med Gunnar Aaskov om udlodning af dæk, dette er vi fri for de næste 3 år. Tak til Bmsport for indgåelse af dækaftalen.

Inden kalendermødet med DASU havde undertegnede haft kontakt med JR, RD og PP, men de 3 baner kunne ikke oplyse noget om køretid for 1600 Challenge og det viste sig hurtigt, at vi ikke er en eftertragtet klasse til de store løbsweekender, men vi skulle tale sammen til kalendermødet.

Til kalendermødet deltog Jimmy Bob og undertegnede og der blev det tydeligt, at der skulle tænkes nye tanker og vi fik lavet aftale med formanden i Super Cup, Brian Johansen, hvorefter det lykkedes at få banetid i de store løbsweekender (sammen med Super GT og TCR) Bestyrelsen glæder sig meget til samarbejdet med Super Cuppen og håber på mange tilmeldinger i begge klasser, så vi igen bliver eftertragtet på de danske baner,

Der arbejdes på, at komme med til Classic Race i KBH. og et løb på Sturup i Sverige.

***Et stort tillykke til vinderene i det samlede mesterskab:***

1 Mirel Lovic, 2 Mads Rasmussen, 3 Lukas Staub

***I Rookiemesterskabet***

1 Malte Ebdrup, 2 Magnus Kastbjerg, 3 Daniel Andersen

***Oldboys mesterskabet***

1 Jimmy Bob, 2 Søren Sejersen, 3 Dan Jacobsen

Stor tak til vores hovedsponsor Yokohama Danmark for et fantastisk samarbejde gennem mange år og til Dan kemi for deres nummerplade sponsorrat til 1600 Challenge.

1. ***Fremlæggelse af regnskabet***

Jimmy Bob fremlagde rengskabet, som forinden var godkendt af revisor Søren Sejersen, hvor der fremgik et udestående med TK Bo. Alle fremmødte fik en kopi af regnskabet. Regnskabet blev godkendt uden bemærkninger.

1. ***Indsendte forslag***

Der var ingen indkommende forslag, men bestyrelsen havde sat forslag om eksklusion af et medlem, Mirza Lovic grundet sin opførsel på Padborg Park til Night Race. Forslaget om eksklusion blev nedstemt med stemmerne: 3 for og 9 imod eksklusion.

Efter afstemningen kom det til diskussion mellem Jimmy og Mirza hvilket resulterede i at Jimmy forlod mødet og ikke ønsker, at lave frivilligt arbejde i køreforeningen, og trak sig som kassèr med øjeblikkelig virkning.

1. ***Valg af Formand for 2 år (vælges lige år)***

Ingen kandidater

1. ***Valg af to bestyrelsesmedlem for 2 år***

Ingen kandidater

1. ***Valg af en suppleant for 1 år***

Ingen kandidater

1. ***Valg af revisor og en revisor suppleant***

Ingen Kandidater

1. ***Evt.***

På trods af gentagende afbrydelser og telefonopkald lykkes det ikke for Gunnar, Tommy og Lukas, at finde emner der ville stille op til bestyrelsen og påtage sig et ansvar, hvilket ikke er noget nyt, der er en masse ytringer, holdninger og brok, men ingen vil påtage sig ansvar.

*Tak for lån af lokaler til Bmsport.*

Der indkaldelse til ekstraordinær generalforsamling ved Dan Kemis lokaler i Kolding

*Kørerforeningen Gr. N/Hankook 1600 Challenge/ afgående formand/ Klasserepræsentant Jørn Støvring*

***Bestyrelsen oplevelse af generalforsamlingen:***

Det var tydeligt, at nogle af de fremmødte havde en skjult dagsorden, hvor formålet var at ændre den indgåede aftale med Hankook og lave en aftale med Yokohama igen.

Undertegnede indledte med en henvendelse til Tommy Nygaard, om der var noget han havde på hjertet inden vi gik i gang med generalforsamlingen, hvorefter Tommy gav udtryk for at der havde været dårligt kommunikation til nye kører i klassen, hvilket undertegnede var undrende overfor, da undertegnede havde talt med alle nye kører i klassen, og de nye kører havde følt sig godt behandlet, undertegnede bad Tommy om, at komme med nogle navne som havde følt sig dårligt informeret, det kunne Tommy ikke, dog syntes han at slutinstruktionerne kom for sent ud, men de kommer ud fra banerne og der kan komme op til 8 slutinstruktioner på en weekend.

Gunnar Aaskov og Tommy Nygaard fik en hel del tale tid og Tommy ville gerne have en afstemning om dækvalg, da han mente det skulle ud til afstemning blandt kører i 1600 Challenge, hvilket undertegnede afviste med henvisning til reglementsmødet i 2021 hvor daværende kassèr Preben havde lavet en lille fejl i indkaldelsen vedr., dato og dag der ikke passede sammen, hvilket gjorde at Preben måtte sende en ny indkaldelse ud, desuden er bestyrelsen valgt af medlemmerne og det er klasserepræsentanten og bestyrelsen der tegner køreforeningen. Der bliver ingen afstemning om dækvalg, og der er underskrevet hensigtserklæring med Hankook.

Gunnar, Tommy, Lukas og Regina gav udtryk for at klassen ville afvikle sig selv, da alle skulle ud at købe mindst 6 nye slicks dæk, samt 4 regn dæk, hvilket var for dyrt for nogle kører, da de udelukkende kørte på brugte dæk, hvilket jo vil sige, at klassen aldrig kan skifte dæk og kun købe dæk ved Gunnar Aaskov.

Gunnar Aaskov havde taget et Yokohama dæk med til sammenligning med Hankook dæk og gav udtryk for at det var et dårligt dækvalg, og en modig beslutning fra bestyrelsen side at vælge Hankook dæk, da det ikke var prøvet på vores ”små” biler. Gunnar kom med mange useriøse bemærkninger under mødet og opførte sig som oraklet inden for Dansk Motorsport og det var kun hans meninger der kunne bruges.

***Super Cup:*** Der var stor utilfredshed med bestyrelsens beslutning om banetid sammen med super cuppen og Steffen Larsen brugte flere gange ordret ” Superflop” om Super Cuppen hvilket ikke er et seriøst ordvalg for en kommende samarbejdspartner.

Super Cuppen har en bestyrelse der er nytænkende med ønske om udvikling i samarbejdet med 1600 Challenge, og der har været flere positive møder om afvikling af løbsformatet. Jeg tænker vi skal søge det gode samarbejde og tale ordenligt om de andre klasser i dansk motorsport.

***Yokohama/Gunnar Aaskov***

Den 16 august 2022 var Jimmy Bob og undertegnede til møde med Nikolaj Yokohama vedr. forhandling af ny sponsoraftale, et rigtig fint møde og det aftales, at Nikolaj ville vende tilbage med et udkast til en ny aftale medio september 2022 og gav udtryk for at 1600 Challenge havde overholdt sine forpligtigelser i forhold til aftalen og var ærgerlig over Yokohama ikke kunne overholde sin del af aftalen, grundet dækleverancer. Det aftales, at i stedet for udlodning af dæk ville Nikolaj udlodde et gavekort på 1500,00 kr. pr. løbsweekend til person/varevogns dæk, der skulle bestilles gennem Gunnar Aaskov.

Undertegnede skrev flere mails til Nikolaj gennem september/ oktober md. Og seneste mail blev sendt til Nikolaj i oktober lige inden finaleløbet på Padborg Park, hvor undertegnede kontaktede Lars Pedersen ved Yokohama for at få tilsendt kasketter til finaleløbet og Lars sendte mailen videre til Nikolaj, men stadig ingen svar.

Der er fuldstændig tavshed fra Yokohamas side indtil fredag aften den 13.11.2022 hvor undertegnede får en sms fra Nikolaj om et møde hos Gunnar Aaskov mandag den 14.november 2022 hvor undertegnede modtager et tilbud der på ingen måder matcher det tilbud fra Hankook, der indkaldeles til bestyrelsesmøde mandag den 14.november og en enig bestyrelse går med de bedste tilbud, som er fra Hankook.

Bestyrelsen havde forespurgt på tilbud fra Pirelli, Hankook og Yokohama, men kun Hankook og Yokohama var kommet med et tilbud, grunden til Yokohama fik en længere frist end efter 30.09.2022 var at der generelt har været et godt samarbejde med Yokohama og Yokohama havde fortrinsret på en aftale for 2023 sæsonen indtil udgangen af september md. 2022, herefter kan Køreforeningen indgå aftale til anden side hvis Yokohama ikke har vist interesse.

Bestyrelsen har lavet en fejl i processen vedr. dækvalg og det var beslutningen skulle være taget til finaleløbet på Padborg Park og meldt ud, hvor kun Hankook havde givet et tilbud om sponsorrat til klassen.

Samarbejdet med Gunnar har til tider været udfordret af diskussioner om klassen kunne få de dæk der skulle udloddes i klassen, hvilket udløste et skænderi i 2020 mellem Gunnar og undertegnede, samt i sæsonen 2021, hvor Gunnar ikke var bekendt med denne aftale.

Undertegnede viste Gunnar vores aftale og efter lidt tid gav Gunnar sig.

Inden generalforsamlingen havde Gunnar og Tommy været i kontakt med flere kører i 1600 Challenge for at opbygge en skræmme kampagne i forhold til dækskiftet til Hankook, og havde lavet et stort lobbyarbejde for at samle fuldmagter til en afstemning om dækvalg.

I andre kredse ville Gunnars metoder blive opfattet som kartelvirksomhed, monopol og mafiametoder, men nu er det jo Dansk Motorsport, hvor der sandsynligvis er andre spilleregler.

Generelt er jeg overrasket over Gunnars opførsel til generalforsamlingen, efter han var gået kommer han tilbage til mødelokalet og siger ” jeg tager lige det her dæk med” hvor Per B. siger nej det lader du stå!!!!! Gad vide om Gunnar ville acceptere sådan en opførsel i hans forretning??

Der er flere kører der har henvendt sig til undertegnede og givet udtryk for at skiftet til Hankook var rigtig fint, men de vil ikke have deres navn frem grundet samarbejdet med Gunnar i fremtiden, da de frygter at deres reservedele vil blive markant dyrere.

Undertegnede håber på en spændende og god racesæson i 2023, hvor der er fokus på godt race og stor tilgang 1600 Challenge og Super Cuppen.

Med venlig hilsen

Jørn Støvring